Diari Oficial de la Generalitat Valenciana


Sumari del DOGV 7821, del 05-07-2016 (2016/4428)

RESOLUCIÓ de 30 de maig de 2016, de la Direcció General de Medi Natural i d'Avaluació Ambiental, per la qual s'ordena la publicació de l'estimació d'impacte ambiental corresponent a l'expedient 111/15-AIA Elx.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7821

Data del DOGV
:   05-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4428


Data del document
:   30-05-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 30 de maig de 2016, de la Direcció General de Medi Natural i d'Avaluació Ambiental, per la qual s'ordena la publicació de l'estimació d'impacte ambiental corresponent a l'expedient 111/15-AIA Elx. [2016/4428]  
De conformitat amb l'article 31.5 del Decret162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, el qual estableix la publicació en el Diari Oficial de la Comunitat Valenciana de l'estimació d'impacte ambiental, resolc:  
  
  
Publicar en el Diari Oficial de la Comunitat Valenciana l'estimació d'impacte ambiental corresponent a l'expedient 111/15-AIA Elx.  
  
  
«Estimació d'impacte ambiental  
Expedient: 111-2015-AIA.  
Títol: legalització d'embassament per a reg.  
Promotor: M.ª Jesús, M.ª Inmaculada, M.ª Carmen i Carolina Pascual Villalobos.  
Òrgan substantiu: Ajuntament d'Elx.  
Localització: parcel·les 42 i 43 del polígon 138, partida l'Altet (Elx).  
  
Descripció del projecte  
Es tracta de procedir a la legalització d'un embassament de materials solts soterrat de 32.334 m³ en les parcel·les ressenyades si bé la parcel·la més afectada és la número 42.  
Per a la construcció de l'embassament es va realitzar l'excavació del vas i la conformació de talussos. Les terres sobrants es van estendre en la mateixa finca. L'acabat de talussos i base inferior de l'embassament es va realitzar amb una passada de reixeta amb tractor. Els talussos de l'embassament són de relació 1:1 i la profunditat de 14 metres. L'alçària màxima de l'embassament (zona exterior) és de 5 metres i queda pràcticament tot el vas de l'embassament soterrat.  
El vas es va impermeabilitzar amb una làmina de polietilé que recobrix tot l'embassament i està ancorada en l'exterior per mitjà de rasa perimetral de 30 cm d'amplària per 20 cm de profunditat, la qual alberga els extrems de la làmina junt amb formigó en massa H-100.  
L'entrada d'aigua es realitza sobre la cota superior del vas de l'embassament per mitjà de canonada de formigó vibrat amb juntes de morter de ciment 1:6 i un diàmetre de 350 mm.  
L'eixida de l'aigua es realitza per mitjà de grup motobomba a través de canonada de PVC de 200 mm de diàmetre i 10 atmosferes ubicada en el fons de l'embassament.  
Hi ha una obertura de secció suficient per a evacuar l'aigua en el cas que el volum d'aigua supere la capacitat de l'embassament, i canalitzar l'aigua a les parcel·les de cultiu.  
L'embassament està tancat per mitjà de tanca d'1,50 metres d'altura.  
  
S'ha realitzat el càlcul del moment de bolcada de terres en el punt més desfavorable (al sud), i s'ha conclòs que el moment antibolcada és molt superior al moment bolcada i el talús de terres és estable i capaç de contindre l'espenta de l'aigua de la bassa.  
Segons el projecte, la finca obté les aigües per a reg de la Comunitat de Regants de Llevant, que són subministrades amb un mòdul de reg de 50 l/s.  
  
Tramitació administrativa  
El 4 de setembre de 2015 té entrada, en la llavors denominada Direcció General d'Avaluació Ambiental i Territorial la documentació del projecte als efectes d'iniciar el procediment d'avaluació d'impacte ambiental.  
El 24 de setembre de 2015 es va iniciar el tràmit de consultes en el qual es va sol·licitar l'informe dels organismes següents:  
- Subdirecció General d'Emergències.  
- Servei d'Infraestructura Verda i Paisatge.  
- Servei d'Ordenació del Territori.  
- Servei de Regadius.  
Els organismes que fins a la data d'emissió de la present estimació d'impacte ambiental han col·laborat en el procediment són la Subdirecció General d'Emergències i el Servei d'Ordenació del Territori.  
  
El 8 de febrer de 2016 per mitjà de requeriment de documentació, el Servei d'Avaluació d'Impacte Ambiental indica al promotor del projecte que, d'acord amb l'informe emés per la Subdirecció General d'Emergències, s'ha d'adjuntar el projecte en el qual s'incloga el justificant del compliment de la norma de construcció sismoresistent (NCSR-02).  
  
El 15 de març de 2016 es rep en el Servei d'Avaluació d'Impacte Ambiental la documentació sol·licitada a excepció de la justificació del compliment de la norma indicada amb anterioritat.  
  
Afectacions legals  
La ubicació de l'embassament no ha afectat cap figura de protecció ambiental.  
La figura de protecció ambiental més pròxima és la zona humida Saladar d'Aigua Amarga el perímetre de protecció de la qual se situa a 700 metres de la zona d'actuació.  
  
Consideracions ambientals  
Revisat l'estudi d'impacte ambiental i l'estudi d'integració paisatgística, es realitzen les consideracions següents:  
La zona on s'ubica el projecte és una zona amb un clima àrid situat en un pla al·luvial (Camp d'Elx). No obstant això, esta zona, per la seua situació, no rep cap conca d'aportació important i per la geomorfologia de la zona no es preveuen acumulacions ni avingudes importants d'aigua.  
Atenent a les ortofotos històriques, la bassa es va construir després de l'any 2007.  
La zona d'ubicació de l'embassament, en aquella època i segons el SIOSE (Sistema d'Informació sobre Ocupació del Sòl a Espanya) indica l'ocupació del terreny per cultius herbacis.  
Consultada la base de dades de biodiversitat no s'han localitzat espècies d'interés ambiental que puguen ser afectades pel funcionament del projecte.  
L'estudi d'impacte ambiental considera que l'actuació no va causar afectacions importants ja que la superfície d'afectació és xicoteta i la bassa no s'ubica en zones d'especial interés quant a corredors de fauna o zones de cria.  
No es considera que la bassa haja contribuït a la fragmentació d'hàbitats.  
Quant a l'afectació a elements del Patrimoni Cultural Valencià, segons l'estudi d'impacte ambiental, no es coneixen restes arqueològiques en la zona. Consultades les bases de dades de caràcter accessible, els jaciments més pròxims es localitzarien a 2.800 metres (Torre de l'Aigua Amarga) i 4 km (jaciment dels Arenals).  
Quant al paisatge, es tracta d'un terreny pla on la bassa s'integra sense que siga visible des de cap element rellevant.  
Les mesures preventives que es van dur a terme en el moment de l'actuació van ser el reg del sòl per a evitar dispersió de pols, la minimització dels moviments de la maquinària sobre el terreny, la gestió de residus per gestors autoritzats.  
A la finalització de les obres es va procedir a la neteja de la zona i a la reposició de la coberta fèrtil del sòl dels terrenys afectats.  
L'estudi d'impacte ambiental conté un pla de vigilància ambiental la finalitat del qual és verificar que no es produïxen impactes no previstos.  
  
Respecte al contingut de l'estudi d'impacte ambiental s'han rebut els informes sectorials següents:  
- Informe de la Subdirecció General d'Emergències i Planificació, de 13 d'octubre de 2015, en el qual s'assenyala el següent:  
  
(...)»Donada la localització de l'embassament de reg i que es tracta d'una bassa excavada a cota 0, no es preveu cap tipus d'afectació en l'àmbit de la protecció civil. Únicament cal assenyalar que, en la seua construcció, caldrà haver realitzat els estudis geològics i geotècnics pertinents i haver assumit les mesures establides a l'efecte en la Norma de construcció sismoresistent de 2002 (NVSR-02), atés que el municipi d'Elx té una acceleració sísmica de 0,15 g tal com figura en la documentació aportada».  
- Informe del Servei d'Ordenació del Territori de 20 d'octubre de 2015: «Analitzada la documentació relativa a l'actuació indicada, i tenint en compte les cartografies d'inundabilitat aplicables (?) en virtut de l'article 15 de la normativa del PATRICOVA (Pla d'acció territorial sobre prevenció del risc d'inundació en la Comunitat Valenciana) i de la Directriu 65.d) del Decret 1/2011, de 13 de gener, del Consell, pel qual s'aprova l'Estratègia territorial de la Comunitat Valenciana, s'informa que l'actuació proposada no està afectada per risc d'inundació segons les cartografies disponibles.  
De la mateixa manera, es considera que el risc d'inundació que podria provocar la bassa com a conseqüència d'un possible trencament, no es considera d'entitat, per tractar-se d'una bassa de dimensions reduïdes i per estar situada en zona de cultiu, allunyada d'assentaments urbans».  
Per a finalitzar s'ha d'indicar que l'embassament es va construir en una zona agrícola, no és previsible que haja afectat valors ambientals rellevants i està prou allunyat de les zones més pròximes d'interés ambiental (jaciments i zona humida del Saladar d'Aigua Amarga) com per a assegurar que l'obra no ha generat ni genera impactes ambientals significatius.  
Indicar que la mesura de deixar buits en el tanca perquè puga transitar la fauna no és adequada per poder provocar ofegament d'exemplars i no ser aplicat, per a este cas, el Decret 178/2005 sobre tanques cinegètiques.  
Finalment, assenyalar que no s'ha justificat el compliment de la normativa sismoresistent. Al ser escàs el risc que podria provocar la bassa, s'entra en un àmbit de caràcter estrictament tècnic que depén dels distints organismes implicats a donar l'autorització a l'embassament per mitjà del control o la sol·licitud dels paràmetres tècnics que siguen necessaris.  
A més el promotor haurà de completar, quant a tramitació, aquells aspectes que hagueren sigut requerits si el projecte haguera sigut sotmés a avaluació d'impacte ambiental amb anterioritat a l'execució de l'obra.  
  
  
Consideracions jurídiques  
1. El projecte examinat constitueix un dels supòsits en què resulta preceptiva la formulació d'una estimació d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de la Llei 21/2013, de 9 de desembre, d'Avaluació Ambiental i annex II.3.c) del Decret 162/1990.  
  
2. En l'expedient s'han observat els tràmits previstos en el Decret 162/1990 pel qual s'aprova el Reglament per a l'execució de la Llei 2/1989, d'Impacte Ambiental.  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenrotllament Rural atribueix a la Direcció General de Medi Natural i Avaluació Ambiental competència sobre avaluació ambiental estratègica i de projectes.  
  
Per tot l'anterior, es resol:  
  
Resolució  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte Legalització d'embassament per a reg, a la partida de l'Altet, parcel·les 42 i 43 del polígon 138 d'Elx (Alacant), sempre que aquest es desenvolupe d'acord amb les previsions de l'estudi d'impacte ambiental i les condicions i modificacions establides a continuació:  
  
1. Amb anterioritat a l'obtenció de les llicències o autoritzacions pertinents, l'òrgan substantiu comprovarà, si és el cas, per mitjà de la sol·licitud dels informes que es consideren necessaris, que es complixen les normatives d'aplicació en este tipus de projectes, amb especial menció de la norma de construcció sismoresistent.  
Així mateix es complirà el Reial Decret 9/2008, d'11 de gener, pel qual es modifica el Reglament del domini públic hidràulic, aprovat pel Reial Decret 849/1986, d'11 d'abril, pel que fa als aspectes que s'apliquen del títol VII (de la seguretat de preses, embassaments i basses) i es procedirà, en el cas que la bassa entre dins dels paràmetres requerits, a la inscripció en el registre de basses de reg davant de l'òrgan amb competència en regadius de la Comunitat Valenciana.  
  
2. Es respectarà la Llei 4/1998, del Patrimoni Cultural Valencià i s'obtindrà l'informe regulat en l'article 11 de la llei tenint en compte el Decret 208/2010, del Consell, pel qual s'establix el contingut mínim de la documentació necessària per a l'elaboració dels informes a què es referix l'article 11 de la Llei 4/1998.  
  
Segon  
L'estimació d'impacte ambiental no serà objecte de cap recurs sense perjudici dels que, si és el cas, siguen procedents en via administrativa i judicial contra l'acte pel qual s'autoritza el projecte.  
  
Tercer  
Publicar una relació, en extracte, de les estimacions d'impacte ambiental resoltes en el Diari Oficial de la Comunitat Valenciana, d'acord amb el que disposa l'article 31.5 del Decret 162/1990.  
  
València, 15 d'abril de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 30 de maig de 2016.- El director general de Medi Natural i d'Avaluació Ambiental: Antoni Marzo i Pastor.